বেবি নাজ

সালমা বেগ (২০ আগস্ট, ১৯৪৪ - ১৯ অক্টোবর, ১৯৯৫) ছিলেন একজন ভারতীয় অভিনেত্রী। তিনি হিন্দি ভাষার চলচ্চিত্রে অভিনয় করেছেন। সালমা বেগ ছাড়াও তিনি কুমারী নাজ বা বেবি নাজ নামেও পরিচিত ছিলেন। বেবি নাজ চলচ্চিত্রে শিশু অভিনেতা হিসাবে তার অভিনয় জীবন শুরু করেন। শিশু শিল্পী হিসেবে তার সবচেয়ে স্মরণীয় অভিনয় ছিল আর. কে. ফিল্মসের ব্যানারে বুট পলিশ (১৯৫৪) এবং বিমল রায় পরিচালিত দেবদাস চলচ্চিত্রে। অসাধারণ অভিনয়ের জন্য তিনি দ্য নিউ ইয়র্ক টাইমস থেকে ইতিবাচক পর্যালোচনা এবং ১৯৫৫ সালে কান চলচ্চিত্র উৎসবে ডিস্টিংশন পুরস্কার (সহ-অভিনেতা রতন কুমারের সাথে) লাভ করেন। সেখানে চলচ্চিত্রটি প্রতিযোগিতায় প্রদর্শিত হয়েছিল। ১৯৫৮ সালে সুইস উপন্যাস হেইডির উপর ভিত্তি করে দো ফুল (দু’টি ফুল) নামে একটি হিন্দি চলচ্চিত্র মুক্তি পায়। চলচ্চিত্রের নামভূমিকা- পূর্ণিমার চরিত্রে অভিনয় করেছিলেন নাজ। সেসময়ে মাস্টার রোমির পাশাপাশি অন্যতম বিখ্যাত শিশু তারকা ছিলেন নাজ। পরবর্তীতে তিনি চলচ্চিত্রের প্রয়োজনে বিভিন্ন চরিত্রে অভিনয় করতে থাকেন। বহু বেগম, কাটি পাতং এবং সাচা ঘুথা (যেখানে তিনি রাজেশ খান্নার শারীরিকভাবে প্রতিবন্ধী বোনের ভূমিকায় অভিনয় করেন) চরিত্রগুলো তার অভিনয়ে আলাদা একটি মাত্রা যোগ করেছে। ১৯৫৫ কান চলচ্চিত্র উৎসব শিশু অভিনেত্রী হিসেবে বিশেষভাবে উল্লেখ করা হয়েছিলো। এটি একটি ডিস্টিনশন পুরস্কার ছিল। ১৯৫৫ কান চলচ্চিত্র উৎসবে দুই শিশু শিল্পী যৌথভাবে এই পুরস্কার জেতেন। একজন ছিলেন বেবি নাজ; অপরজন ছিলেন পাবলিটো ক্যালভো। ক্যালভো ১৯৫৫ সালের স্প্যানিশ চলচ্চিত্র মার্সেলিনো, প্যান ওয়াই ভিনোতে শিশু অভিনেতার চরিত্রে অভিনয় করে এই পুরস্কার জেতেন। পরবর্তীতে তিনি ডাবিং শিল্পী হিসেবে দ্বিতীয় কর্মজীবন শুরু করেন। শ্রীদেবী তার নিজের কণ্ঠ ব্যবহারের আগে, কুমারী নাজ ১৯৮০-এর দশকের প্রথম দিকের হিন্দি চলচ্চিত্রগুলোতে তার হয়ে কণ্ঠ দিয়েছিলেন। তিনি ১৯৬৫ সালে অভিনেতা সুব্বিরাজকে (প্রবীণ অভিনেতা রাজ কাপুরের চাচাতো ভাই) বিয়ে করেন। বিয়ের পরেও তিনি অভিনয় চালিয়ে যান। মেরা ঘর মেরে বাচ্চে (১৯৬০) এবং দেখা পেয়ার তুমহারা (১৯৬৩) চলচ্চিত্রে তাঁরা একসঙ্গে অভিনয় করেছিলেন। তার অভিনীত চলচ্চিত্রের মধ্যে রয়েছে: "Naaz"। Cineplot.com। সংগ্রহের তারিখ ১৪ জুলাই ২০২০।  "Revisiting Boot Polish: A beautiful celebration of sibling love"। Rediff। সংগ্রহের তারিখ ১৪ জুলাই ২০২০।  "Naaz (Baby) – Profile"। Cineplot.com। সংগ্রহের তারিখ ১৪ জুলাই ২০২০।  "Rakhi special: Bollywood's endearing bhai-bahen portrayals"। Rediff.com। সংগ্রহের তারিখ ১৪ জুলাই ২০২০।  "Swiss literary icon Heidi ready for her Hindi debut"। SWI swissinfo.ch। SWI swissinfo.ch - a branch of Swiss Broadcasting Corporation SRG SSR। সংগ্রহের তারিখ ১৫ জুলাই ২০২০।  "Bright as a star..."। Rediff.com। সংগ্রহের তারিখ ১৪ জুলাই ২০২০।  "Festival de Cannes: Boot Polish"। festival-cannes.com। ২০১২-০৯-১০ তারিখে মূল থেকে আর্কাইভ করা। সংগ্রহের তারিখ ২০০৯-০১-৩১।  "Seventy years of India at Cannes"। thehindu.com। সংগ্রহের তারিখ ১৫ জুলাই ২০২০।  "Four Indian films to feature at Cannes 2018; A look at India's journey at the French Riviera festival"। Moneycontrol। e-Eighteen.com Ltd। সংগ্রহের তারিখ ১৫ জুলাই ২০২০।  "'Children of the Silver Screen' captures the price child stars pay for glory"। INDIATODAY.IN। Living Media India Limited. For reprint rights: Syndications Today। সংগ্রহের তারিখ ১৫ জুলাই ২০২০।  "The History of India at Cannes"। NDTV। সংগ্রহের তারিখ ১৫ জুলাই ২০২০।  "Kumary Naaz"। FESTIVAL DE CANNES। সংগ্রহের তারিখ ১৫ জুলাই ২০২০।  "Tragedy: The Untold Story of Baby Naaz"। Acee The Third Eye।  "Remembering Baby Naaz, Sridevi's voice in her early Hindi films"। Scroll.in। সংগ্রহের তারিখ ১৪ জুলাই ২০২০।  "Naaz"। British Film Institute। সংগ্রহের তারিখ ১৫ জুলাই ২০২০।  ইন্টারনেট মুভি ডেটাবেজে বেবি নাজ (ইংরেজি)